כבר היה מחוץ לדלת.  ליד בית הכנסת הגדול, המתינו לו בקוצר רוח ג'ני וויקטור. כמובן שסלומון איחר במקצת לפגישה, כהרגלו בקודש. אבל, התירוץ היה אותו תירוץ. "מצטער על האיחור, היה לי קצת קשה לקום הבוקר" - אמר לשניים תוך כדי שהוא מחבק אותם חיבוק קל.  "אני צריך ממך עזרה קטנה..." פנה אל ג'ני. "אני צריך לקנות סבונים טובים ו- 4 בקבוקי או-דה-קולון כמתנות לגיסתי, לשכנה סגל, ללאה כספי ולשושנה. אבל רציתי לברר איפה אפשר לקנות את הבושם "שאנל 5" וכמה זה יכול לעלות..."אולהלה.... זה יקר מאוד. אני מכירה יקרים לאנשים עשירים. התעשרת ולא סיפרת לנו?" "בעל הבית השתגע" - ענה לה סלומון. "הכסף על חשבון החיסכון לדירה...". נראה שהוא כבר החליט, בשלב זה, לקנות לשושנה את הבושם הנכסף ולוותר, לעת עתה, על חסכון לדירה לכמה חודשים. "מה יכול להיות? בואו, ניכנס לכמה דקות לבית הכנסת ואחר כך לפרפומריה.... " וכך נכנסו שלושתם אל בית הכנסת הגדול, שבו נערך לסלומון טקס בר המצווה. היה זה בית הכנסת ששימש את העדה האשכנזית. באותה שעה, היה בית הכנסת כמעט ריק מאדם ומלבד השמש לא היה בו איש. סלומון היה נרגש ביותר. הוא סקר את בית הכנסת המפואר